b'\n_START_ARTICLE_\nPeter Ko\xc5\xa1ak\n_START_SECTION_\n\xc5\xbdivljenjepis\n_START_PARAGRAPH_\nKo\xc5\xa1ak se je rodil v Mariboru, kjer je na prvi gimnaziji opravil maturo. Po za\xc4\x8detnem \xc5\xa1tudiju prava se je preselil v avstrijski Gradec, kjer se je rodila njegova mati in kjer je zivela njegova stara mama. Leta 1964 se je preselil v Avstralijo , ki jo je prepotoval po dolgem in po\xc4\x8dez, 1964. Po naselitvi v Avstraliji je v 10. letih prepotoval ves kontinent, ter se kon\xc4\x8dno ustalil v melburenski psihiatri\xc4\x8dni bolni\xc5\xa1nici Kewju, kjer je opravljal delo bolni\xc4\x8darja. Od tam je bil kot bolni\xc4\x8dar preme\xc5\xa1\xc4\x8den v bolni\xc5\xa1nico Ararat._NEWLINE_Pesnik je umrl, naj \xc5\xbeivi pesem. To je bil eden izmed zadnjih krikov pesnika Ko\xc5\xa1aka, ki je leta 1993 iz Avstralije neozdravljivo bolan od\xc5\xa1el umret v Indijo med prijatelje guruje.\n_START_SECTION_\nLiterarno delo\n_START_PARAGRAPH_\nKo\xc5\xa1ak se je med pomembne slovenske pesnike v Avstraliji uvsrstil z zbirko Iskanje, katero je leta 1982 izdal v samozalo\xc5\xbebi. Njegove pesmi so bile objavljene v slovenskih revijah v Avstraliji (Saluku) in domovini (Sodobnost, Dialogi). Njegova poezija, ki oblikuje tipi\xc4\x8dne teme kot so domovina, onostranstvo, majhnost, osamljenost, brezdomstvo, na stilno zahtevni, besedno igrivi, celo eksperimentalni ravni, se z ve\xc4\x8d besedili predstavljena v dveh antologijah slovenske avstralske lirike: To drevo na tujem raste (1990) in Lipa (1990). Pesem Star\xc4\x8dki, objavljena v knjigi jugoslovanskih pesnikov v Avstraliji Na\xc5\xa1e steze je dobila prvo nagrado za moderno poezijo._NEWLINE_Odlomek pesmi KRALJ GOZDA (Elwood,1981 )_NEWLINE_Kralj gozda _NEWLINE_umira na dvoru _NEWLINE_sredi postavnih dvorjanov, _NEWLINE_ki opazujejo skozi zelene o\xc4\x8di modrost sveta - _NEWLINE_okle\xc5\xa1\xc4\x8deno deblo _NEWLINE_pora\xc5\xa1\xc4\x8da mah, _NEWLINE_bradavice gliv _NEWLINE_oblegajo _NEWLINE_brado starosti._NEWLINE__NEWLINE_Pesem: PRI\xc5\xa0EL BO DAN_NEWLINE_Pri\xc5\xa1el bo dan - na Vetrinje vsi molit\xe2\x80\xa6_NEWLINE_Pri\xc5\xa1el bo dan - ves svet bo v molk zavit\xe2\x80\xa6_NEWLINE_Bo v boru zbranem, bratu brat, vsak tih, predan._NEWLINE_Pri\xc5\xa1el bo dan, v \xc5\xa1krlat bo vsak obdan;_NEWLINE_ujetnik spet bo svobodnjak,_NEWLINE_oko spet jasno bo - vodnjak!'